Diari Oficial de la Generalitat Valenciana


Sumari del DOGV 4878, del 08-11-2004 (2004/11641)

ORDRE de 25 d'octubre de 2004, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2004, les ajudes a les entitats que s'acullen al Programa de Qualitat de la Comunitat Valenciana, per a l'oli d'oliva verge, regulades en l'Ordre de 29 de desembre de 1999 i gestionades per l'Institut Valencià de Qualitat Agroalimentària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11725


Data del document
:   25-10-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * oli d'oliva
    * ajuda pública
    * oleïcultura
    * qualitat del producte
    * oliva
    * almàssera
    * indústria agroalimentària
    * suport econòmic
    * envasament
    * política de medi ambient

ORDRE de 25 d'octubre de 2004, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'any 2004, les ajudes a les entitats que s'acullen al Programa de Qualitat de la Comunitat Valenciana, per a l'oli d'oliva verge, regulades en l'Ordre de 29 de desembre de 1999 i gestionades per l'Institut Valencià de Qualitat Agroalimentària. [2004/X11260]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o línies de subvencions que les financen i l'import global màxim destinat a estes. Estos extrems depenen de la Llei Anual de Pressupostos vigent, en estos moments la Llei 17/2003 de 30 de desembre, de Pressupostos de la Generalitat Valenciana, per a l'exercici 2004, a la vista de la qual s'ha de complir aquella determinació respecte de les ajudes aprovades amb anterioritat i amb bases reguladores en vigor.
  
Per les raons exposades i, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes
  
ORDENE
  
Article únic
  
Les ajudes per al Programa de Qualitat de la Comunitat Valenciana, per a l'oli d'oliva verge, regulades en l'Ordre de 29 de desembre de 1999, de la Conselleria d'Agricultura, Pesca i Alimentació (DOVG núm. 3.678, de 01.02.2000), es concediran en l'exercici 2004 per un import global màxim de cinquanta-nou mil set-cents cinquanta euros (59.750'00 €), a càrrec del programa 714.60, línia T3104000, d'acord amb la Llei 17/2003 de 30 de desembre, de Pressupostos de la Generalitat Valenciana per a l'exercici 2004.
  
Les ajudes es tramitaran d'acord amb les seues pròpies bases reguladores i, així com per allò que disposa la Llei 38/2003 de 17 de novembre, General de Subvencions i la Llei 30/1992, de Règim Jurídic de les Administracions Públiques i del Procediment Administratiu Comú.
  
DISPOSICIÓ ADDICIONAL
  
El termini de presentació de les sol·licituds d'ajuda per al present exercici serà de 20 dies hàbils a partir de la data de la publicació d'esta ordre.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 d'octubre de 2004
  
El conseller d'Agricultura, Pesca i Alimentació,
  
JUAN GABRIEL COTINO FERRER